Канспект занятка па адукацыйнай вобласці “Развіццё маўлення і культура маўленчых зносін”

Тэма:“Дзікія жывёлы”

 Задачы: фарміраваць уяўленні і веды дзяцей аб дзікіх жывёлах, іх дзіцянятах, жыллі; фарміраваць уменні ўтвараць прыналежныя прыметнікі; удасканальваць уменні падбіраць антонімы, параўноўваць жывёл пры дапамозе схемы, развіваць уменні мысленчага аналізу, выхоўваць пачуццё спагады, жаданне дапамагчы.

 Абсталяванне: малюнкі з выявай жывёл, схема, лялька Чырвоная Шапачка, хатка бабулі, цацкі: мядзведзь, воўк, вавёрка, ліса, заяц, бабуля.

 Ход занятка

Дзеці, сёння ў нас цудоўны дзень, да нас прыйшлі госці, ў мяне додры настрой і я хачу падарыць вам сваю ўсмешку. Вы таксама ўсміхніцеся мне радасна, па-добраму і ў нанашай групе стане весялей і святлей. А зараз падарыце ўумешку нашым гасцям.

Нашы госці ўсе дарослыя, як вы думаеце, дарослыя любяць казкі? А вы?

 Шмат казак ёсць на свеце.

 Казкі вельмі любяць дзеці.

 Усе хочуць у іх пабываць

 І трошкі пагуляць.

А вы хочаце пабываць у казцы? Сёння мы з вамі там пабываем. А ў якой казцы- адгадайце.

* Жыла-была дзяўчынка. Ніколі яна не раставалася са сваёй шапачкай.
* Як звалі гэтую дзяўчынку? (Чырвоная шапачка)
* А вось і яна.
* Сёння мы з вамі пабываем у гэтай казцы.
* Аднойчы Чырвоная Шапачка вырашыла наведаць сваю бабулю. Яна нас з вамі запрашае у госці да бабулі.
* Ну што. Адпраўляемся?
* Дарога вядзе праз лес.А там колькі ўсяго цікавага !

(гучыць музыка , дзеці і чырвоная шапачка ідуць)

Ідзе Чырвоная Шапачка па лясной сцежцы і бачыць што з-за елачкі выглядае нечый хвост.

-Задумалася Чырвоная Шапачка:

“Хто ж гэта можа быць?”

**Гульня “чый хвост”**

\_Гэта хвост-------заячы

 Гэта хвост--------воўчы

 Гэта хвост--------лісіны

 Гэта хвост--------вавёрчын

(**гучыць музыка дзеці зноў пайшлі)**

Выйшла Чырвоная Шапачка на палянку, а там жывёлы з усяго лесу сабраліся, плачуць. Аказваецца згубілі яны сваіх дзіцянят. Трэба дапамагчы жывёлам знайсці сваіх дзіцянят і сказаць у каго хто.

**Гульня “збяры сям ю”**

-Максім, знайдзі і назаві хто у лісы дзіцяня?

-У лісы----------лісяняты

У мядзведзіцы-------мядзведзяняты

У ваўчыцы----------ваўчаняты

У зайчыхі----------зайчаняты

У вожычыхі ------важаняты

У аляніхі ----------аляняты

-Ідзе Чырвоная Шапачка па лесе і раптам бачыць – перад ёю ёлка. А пад ёй – мядзведзь.

**Мядзведзь:** Куды ты ідзеш Чырвоная Шапачка з дзеткамі?(Да бабулі ў госці). Падкажыце мне словы –наадварот. Тады прапушчу.

Лось вялікі, а заяц…..(маленькі)

Вавёрка слабая, а воўк…(моцны)

У ваўка хвост доўгі, а ў мядзведзя…..(кароткі)

Ліса драпежная жывёла, а заяц….(траваядны)

Воўк смелы, а заяц…….(баязлівы)

Мядзведзь нязграбны, а вавёрка……(хуткая)

А цяпер пагуляйце са мной, тады прапушчу.

**Фізхвілінка**

Два мядзведзі- мішкі

Падкідалі шышкі.

Як скакалі праз кусты

Дык абшарпалі хвасты.

 Селі побач на пяньку

 Пад ялінкай у цяньку.

 Плачуць. Азіраюцца.

 Дудзе мама лаяцца.

**Мядзведзь:** Я прапускаю. Ідзіце далей.

Ідзе Чырвоная Шапачка і раптам на дарогу выйшаў воўк

**Воўк:** Скажыце, дзе жывуць жывёлы, дзе хаваюцца ад непагоды, дзе выкармліваюць дзіцянят . тады прапушчу.

**-**Давайце дапаможам Чырвонай шапачцы.

Дзе жыве вавёрка? (вавёрка жыве ў дупле)

Дзе жыве мядзведзь? (Мядзведзь жыве ў бярлозе)

Дзе жыве ліса? (Ліса жыве ў нары)

Дзе жыве воўк? (Воўк жыве у логаве)

**Воўк:** Прапускаю вас.

Пайшла далей Чырвоная Шапачка**.** Бачыць: на дрэве сядзіць вавёрка, а пад дрэвам у нары – ліса. Нам неабходна расказаць па схеме чым яны падобны і чым адрозніваюцца.

Ідзе далей Чырвоная Шапачка, бачыць – сядзіць зайчык і плача.

**Чырв. Шап.:** “Чаго плачаш , зайка?”

**Зайка:** Як жа мне не плакаць. Вырашыў я намаляваць карціну, аленешта ў мяне ўсё пераблыталася. Дапамажыце мне ўсё выправіць.

**Гульнявое практыкаванне “Чаго не бывае?**”

(Дзецям неабходна сказаць чаго не бывае і як павінна быць на самой справе)

**Чырв, шап.** :” А восьі хатка бабулі.(Стукаецца). Добры дзень , бабуля.Я да цябе ў госці прыйшла, а дзеці мне дапамаглі ў дарозе пераадолець усе перашкоды ў лесе.

**Бабуля:** Дзякуй вам . дзеці што дапамаглі Чырвонай Шапачцы дабрацца да мяне і пераадолець усе перашкоды ў лесе.

Вось і падыйшоў час вяртацца ў дзіцячы сад.Давайце развітаемся з бабулейі Чырвонай Шапачкай: “Да пабачэння!”

(Дзеці пад музыку вяртаюцца ў сад).

**Вынік:**

Вось і скончылася наша падарожжа. З кім мы сустрэліся ў лесе?Чаму яны называюцца дзікія? У якія гульні вам спадабалася гуляць?

Дзякуй вам, дзеці! Я думаю, што нас з вамі чакае яшчэ шмат падарожжаў па другім казкам.